
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση του Οργανισμού Εσωτερικής Υπηρε¬ 
σίας του ΚΑΠΗ Δήμου Άνω Σύρου Νομού Κυκλά¬ 
δων και κωδικοποίησή του σε ενιαίο κείμενο διατά¬ 
ξεων. 1 

Ψήφιση του Οργανισμού Εσωτερικής Υπηρεσίας του 
Παιδικού Σταθμού του Δήμου Άνδρου Ν. Κυκλάδων 2 


ΑΠΟΦΑΣΕΙ Σ 

Αριθ. 89 (1) 

Τροποποίηση του Οργανισμού Εσωτερικής Υπηρεσίας του 
ΚΑΠΗ Δήμου Άνω Σύρου Νομού Κυκλάδων και κωδικο¬ 
ποίησή του σε ενιαίο κείμενο διατάξεων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις: 

α) του άρθρου 12τουΝ. 1188/81 όπως τροποποιήθηκε με 
τηνπαρ. 5του άρθρου 8 του Ν. 2307/95 

β) του Π.Δ. 37/Α/87 και 22/90 

γ) του Ν. 2503/97. 

2. Τις 14/95 και 103/95 αποφάσεις του Διοικητικού Συμ¬ 
βουλίου του ΚΑΠΗ Δήμου Άνω Σύρου και του Δημοτικού 
Συμβουλίου Άνω Σύρου με τις οποίες τροποποιήθηκε, κωδι- 
κοποιήθηκε σε ενιαίο κείμενο διατάξεων ο Ο.Ε.Υ. του ΚΑΠΗ 
Δήμου Άνω Σύρου και εγκρίθηκε με την 7335/ 26.6.95 από¬ 
φαση της Περιφερειακής Διευθύντριας Νομού Κυκλάδων 
(Φ.Ε.Κ. 604/Β/10.7.95). 

3. Την 25/2000 απόφαση του Διοικητικού Συμβουλίου του 
ΚΑΠΗ Δήμου Άνω Σύρου και την 191/2000 απόφαση του Δη¬ 
μοτικού Συμβουλίου Άνω Σύρου για την τροποποίηση του 
Ο.Ε.Υ. του ΚΑΠΗ Δήμου Άνω Σύρου. 

4. Την 54/2000 γνωμοδότηση του Υπηρεσιακού Συμβουλί¬ 
ου Προσωπικού Ο.Τ.Α. Ν. Κυκλάδων που διατυπώθηκε στο 
πρακτικό 31/2000, αποφασίζουμε: 

Εγκρίνουμε τις 25/2000 και 191/2000 αποφάσεις αντί¬ 
στοιχα του Διοικητικού Συμβουλίου του ΚΑΠΗ Δήμου Άνω 
Σύρου και του Δημοτικού Συμβουλίου Άνω Σύρου με τις 
οποίες τροποποιείται ο Οργανισμός Εσωτερικής Υπηρε¬ 


σίας του ΚΑΠΗ Δήμου Άνω Σύρου και κωδικοποιείται σε ενι¬ 
αίο κείμενο διατάξεων ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΚΕΝΤΡΟΥ ΑΝΟΙΧΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ 
(Κ.Α.Π.Η.) ΔΗΜΟΥ ΑΝΩ ΣΥΡΟΥ 

ΚΕΦΑΛΑΙΟ Α' 

ΔΙΑΡΘΡΩΣΗ ΚΑΙ ΑΡΜΟΔΙΟΤΗΤΕΣ ΥΠΗΡΕΣΙΩΝ 
Άρθρο 1 

ΔΙΑΡΘΡΩΣΗ ΑΥΤΟΤΕΛΩΝ ΟΡΓΑΝΙΚΩΝ ΜΟΝΑΔΩΝ 

Οι Υπηρεσίες του ΚΑΠΗ Δήμου Άνω Σύρου αποτελούνται 
από τις Διοικητικές και Υγειονομικές Υπηρεσίες, οι οποίες 
τελούν υπό την ανώτατη διοίκηση του Προέδρου του ΚΑΠΗ 
και το προσωπικό τους υπό τις εντολές του, σύμφωνα με τις 
διατάξεις του Δημοτικού και Κοινοτικού Κώδικα (άρθρο 114 
του Π.Δ. 410/1995). 

Οι πιο πάνω Υπηρεσίες κατανέμονται στην ακόλουθη αυ¬ 
τοτελή οργανική μονάδα: 

Τμήμα Διοικητικών και Υγειονομικών Υπηρεσιών. 

Άρθρο 2 

ΣΥΓΚΡΟΤΗΣΗ ΥΠΗΡΕΣΙΩΝ 

Το τμήμα Διοικητικών και Υγειονομικών Υπηρεσιών, συ¬ 
γκροτείται από τα παρακάτω επιμέρους μη αυτοτελή λει¬ 
τουργικά Γ ραφεία: 

Α. Γραφείο Διοικητικών Υπηρεσιών 

- Διοικητική ευθύνη της εύρυθμης λειτουργίας των Υπη¬ 
ρεσιών του ΚΑΠΗ. 

- Συνεργασία με τη Διοίκηση, με το προσωπικό και με τα 
μέλη του ΚΑΠΗ. 

- Οργάνωση, εκπαίδευση και αξιοποίηση εθελοντών. 

- Επικοινωνία με τους τοπικούς παράγοντες της περιοχής 
και του Δήμου. 

- Οργάνωση εκδηλώσεων. 

- Εκτέλεση γραφικής εργασίας. 

- Πρωτόκολλο, διεκπεραίωση αλληλογραφίας και αρχείο. 

- Γραμματεία διοικητικού συμβουλίου. 

- Είσπραξη εισφορών των μελών και τήρηση αντίστοιχων 
βιβλίων. 

- Προϋπολογισμός - απολογισμός και οικονομική παρακο¬ 
λούθηση. 

- Διαχείριση εσόδων - εκκαθάριση και ενταλματοποίηση 
δαπανών. 

- Μισθοδοσία προσωπικού. 

- Περιουσία ΚΑΠΗ. 

- Προμήθειες και διαχείριση υλικού. 

- Καθαριότητα - εξωραϊσμός - στολισμός των χώρων του 
ΚΑΠΗ. 

Β. - Γραφείο Υγειονομικών Υπηρεσιών 

- Παροχή υπηρεσιών στους γιατρούς που απασχολούνται 
στο ΚΑΠΗ. 

- Διαφύλαξη - διαχείριση φαρμακευτικού και υγειονομι¬ 
κού υλικού. 

- Επίσκεψη μελών στο σπίτι τους. 

- Παροχή νοσηλευτικών φροντίδων. 

- Παροχή πληροφοριών στα μέλη σε θέματα ατομικής και 
δημόσιας υγείας. 

- Εφαρμογή φυσιοθεραπευτικής αγωγής. 

- Εφαρμογή εργοθεραπευτικής αγωγής. 

- Παροχή νοσοκομειακών και νοσηλευτικών υπηρεσιών 

- Προσφορά υπηρεσιών στο σπίτι των μελών. 

- Λειτουργία καντίνας. 

Αρθρο 3 

ΑΡΜΟΔΙΟΤΗΤΕΣ ΚΑΙ ΑΝΤΙΚΕΙΜΕΝΑ ΤΟΥ ΤΜΗΜΑΤΟΣ 

Οι αρμοδιότητες και τα αντικείμενα του Τμήματος Διοικη¬ 
τικών και Υγειονομικών Υπηρεσιών, καθορίζονται ως εξής: 

Α) ΓΡΑΦΕΙΟ ΔΙΟΙΚΗΤΙΚΩΝ ΥΠΗΡΕΣΙΩΝ 

α) Γ ραφείο Κοινωνικής Λειτουργού 

Συνεργάζεται με τα μέλη με σκοπό να συμβάλλει στην 
αντιμετώπιση τυχόν ψυχολογικών, ατομικών ή οικογενεια- 
κώνπροβλημάτων, σεβόμενο την προσωπικότητα, την αξιο¬ 
πρέπεια και τα δικαιώματα κάθε μέλους. 

Συνεργάζεται με όλο το προσωπικό του ΚΑΠΗ και έχει τη 
διοικητική ευθύνη της εύρυθμης λειτουργίας των υπηρε¬ 
σιών του Κέντρου, δηλαδή του Ιατρείου, Φυσικοθεραπευ- 
τηρίου, Εργοθεραπευτηρίου και των άλλων ειδικοτήτων 
που αποσκοπούν στην καλύτερη εξυπηρέτηση των μελών. 

Συνεργάζεται με τη διοίκηση του ΚΑΠΗ και έχει την ευθύ¬ 
νη και την οργάνωση, εκπαίδευση και αξιοποίηση των εθε¬ 
λοντών, καθώς και την παρακολούθηση της πρακτικής 
άσκησης των σπουδαστών των Σχολών Κοινωνικής Εργα¬ 
σίας και άλλων σπουδαστών παράίατρικών επαγγελμάτων 
που τυχόν θα εκπαιδεύονται στο Κέντρο. 

Έχει την ευθύνη της επικοινωνίας με τους τοπικούς πα¬ 
ράγοντες της περιοχής και του Δήμου Άνω Σύρου, με σκο¬ 
πό τη διαφώτιση και τη συμμετοχή τους στο πρόγραμμα. 

Οργανώνει, σύμφωνα με το εγκεκριμένο πρόγραμμα και 
τις σχετικές αποφάσεις των αρμοδίων οργάνων του ΚΑΠΗ, 
τις διάφορες εκδηλώσεις του Κέντρου: Πολιτιστικές, μορ¬ 
φωτικές, ψυχαγωγικές κ.λ.π. στα πλαίσια της καλής συνερ¬ 
γασίας με τους δημότες ή ιδιώτες εθελοντές, εφόσον υπάρ¬ 
χουν και τα μέλη και γενικά αντιμετωπίζει κάθε έκτακτο θέ¬ 
μα που αφορά τη λειτουργία του Κέντρου. 

Εισηγείται στον Πρόεδρο του ΚΑΠΗ, όταν ζητηθεί, αλλά 
και από μόνο του, τα απαραίτητα μέτρα για τη βελτίωση της 
λειτουργίας του Κέντρου και των αντίστοιχων υπηρεσιών 
του, καθώς και για την καλύτερη προσφορά υπηρεσιών 
προς τα μέλη, την αντιμετώπιση τυχόν προβλημάτων τους 
και για την εν γένει εξυπηρέτησή τους. 

Παρέχει όλα τα απαραίτητα στοιχεία στο διοικητικό συμ¬ 
βούλιο, για τη λήψη των σχετικών αποφάσεων και ενημε¬ 
ρώνει τούτο πάνω σε κάθε θέμα αρμοδιότητάς του. Για το 
σκοπό αυτό συνεργάζεται με τον Πρόεδροτου ΚΑΠΗ, με το 
γραφείο της Διοικητικής Υπηρεσίας και αν αυτό δεν λει¬ 
τουργεί με το δημοτικό υπάλληλο του Δήμου Άνω Σύρου, ο 
οποίος εκτελεί την υπηρεσία της Γραμματείας και Διαχείρι¬ 
σης του ΚΑΠΗ, για την παροχή όλων των στοιχείων που 
απαιτούνται για την εισαγωγή των θεμάτων προς συζήτηση 


στο Διοικητικό Συμβούλιο. Οφείλει δε να παρευρίσκεται 
στις συνεδριάσεις του Διοικητικού Συμβουλίου, όταν αυτό 
ζητηθεί από τον Πρόεδρο, προκειμένου να ενημερώνει τα 
μέλη πάνω σε θέματα που είναι της αρμοδιότητάς του. 

Συμμετέχει στην ομάδα *αποκατάατασης και σχεδιασμού 
ενός προγράμματος θεραπείας βασισμένου πάνω στις ικα¬ 
νότητες, τις δεξιότητες και τους στόχους κάθε ασθενούς 
που αντιμετωπίζει πνευματικά, σωματικά ή ψυχολογικά 
προβλήματα. Στην ομάδα αυτή συμμετέχει ο Γ ιατρός, ο Φυ¬ 
σιοθεραπευτής, ο Εργοθεραπευτής, ο Νοσηλευτής και η 
Επισκέπτρια Υγείας. 

Εκτελεί ακόμη και κάθε άλλη εργασία που του ανατίθεται 
με τον Κανονισμό Λειτουργίας του ΚΑΠΗ, από τον Πρόεδρο 
του ΚΑΠΗ και από τον Προϊστάμενο του Τμήματος. 

β) Γραφείο Διοικητικής Υπηρεσίας 

Ασχολείται με την κάθε είδους γραφική εργασία, που έχει 
σχέση με τον προγραμματισμό, οργάνωση, πραγματοποίη¬ 
ση των εκδηλώσεων του ΚΑΠΗ και τη συμμετοχή των μελών 
σε αυτές, καθώς και με τη δακτυλογράφηση όλων των εγ¬ 
γράφων του ΚΑΠΗ. 

Τηρεί το πρωτόκολλο του ΚΑΠΗ και ενεργεί την πρωτο¬ 
κόλληση όλων των εισερχομένων και εξερχόμενων εγγρά¬ 
φων και μεριμνά για την ταχεία διανομή των εγγράφων στα 
αρμόδια Γ ραφεία. 

Φροντίζει για την τήρηση και διεκπεραίωση όλης της αλ¬ 
ληλογραφίας μετοπικούςπαράγοντες, φορείς και άλλα ΚΑ¬ 
ΠΗ, σχετικά με ενημερώσεις, ανταλλαγές απόψεων - προ¬ 
γράμματα - εκδηλώσεις. 

Τηρείτο αρχείο όλων των Υπηρεσιών που υπάγονται στο 
ΚΑΠΗ. 

Τηρεί το μητρώο των μελών, το οποίο ενημερώνει κάθε 
φορά με τις διάφορες μεταβολές που επέρχονται σε αυτό. 

Μεριμνά για την είσπραξη των εισφορών των μελών και 
τηρεί τα αντίστοιχα βιβλία που έχουν σχέση με τις εισπρά¬ 
ξεις αυτές και την κίνηση των αντίστοιχων λογαριασμών. 

Καταρτίζει τον προϋπολογισμό και τον απολογισμό του 
ΚΑΠΗ και μεριμνά για την προώθησή τους στα αρμόδια όρ¬ 
γανα για έγκριση. 

Παρακολουθεί, συγκεντρώνει, τακτοποιεί και απεικονίζει 
λογιστικά στα οικεία λογιστικά βιβλία τα αποτελέσματα της 
χρήσης του προϋπολογισμού. 

Ασχολείται με την εκκαθάριση κάθε δαπάνης, ελέγχει τη 
νομιμότητα των δικαιολογητικών και των άλλων παραστατι¬ 
κών στοιχείων. 

Εκδίδει τα κάθε είδους χρηματικά εντάλματα και ευθύνε- 
ται για την πληρότητα των δικαιολογητικών που τα συνο¬ 
δεύουν. 

Ασχολείται με την εκκαθάριση κάθε δαπάνης, ελέγχει τη 
νομιμότητα των δικαιολογητικών και των άλλων παραστατι¬ 
κών στοιχείων. 

Φροντίζει για τη μισθοδοσία του προσωπικού και την 
ασφάλισή του. 

Τηρείτο αρχείο της περιουσίας του ΚΑΠΗ. 

Ασχολείται με την προμήθεια του κάθε είδους υλικού που 
απαιτείται για τη λειτουργία των Υπηρεσιών του Κέντρου 
και συντάσσει τα αντίστοιχα πρωτόκολλα παραλαβής του 
υλικού αυτού. 

Διενεργεί κάθε πράξη σχετική με τη διαχείριση του υλι¬ 
κού, τη φύλαξή του και τη διάθεσή του, βάσει διατακτικών 
της αρμόδιας υπηρεσίας. 

Εκτελεί ακόμη και κάθε άλλη εργασία που του ανατίθεται 
με τον Κανονισμό Λειτουργίας του ΚΑΠΗ, απότονΠρόεδρο 
του ΚΑΠΗ και από τον Προϊστάμενο του Τμήματος. 

γ) Γ ραφείο καθαριότητας 

Επιμελείται και εκτελεί τις εργασίες καθαριότητας των 
εσωτερικών και των εξωτερικών χώρων των κτιρίων του ΚΑ- 

ΠΗ, καθώς και κάθε άλλου χώρου που ανήκει στο Δήμο Άνω 
Σύρου και στον οποίο αναπτύσσει δραστηριότητα το ΚΑΠΗ. 

Φροντίζει για τον εξωραϊσμό, ευπρεπισμό, διακόσμηση 
και το στολισμό, καθώς και για άλλες παρεμφερείς εργα¬ 
σίες, τωνχώρωντου ΚΑΠΗ, καθώς επίσης και για την καθα¬ 
ριότητα των αντικειμένων και των ειδών εξοπλισμού του. 

Εκτελεί ακόμη και κάθε άλλη εργασία που του ανατίθεται 
με τον Κανονισμό λειτουργίας του ΚΑΠ Η, από τον Πρόεδρο 
του ΚΑΠΗ και από τον Προϊστάμενο του Τμήματος. 

Β) ΓΡΑΦΕΙΟ ΥΓΕΙΟΝΟΜΙΚΩΝ ΥΠΗΡΕΣΙΩΝ 

α) Γραφείο Επισκέπτριας Αδελφής 

Βοηθά τους ιατρούς τις ημέρες και ώρες που λειτουργεί 
το Ιατρείο. 

Ευθύνεται, μαζί με τον αρμόδιο ιατρό, για τη διαφύλαξη 
και διαχείριση του φαρμακευτικού και υγειονομικού υλικού 
του Κέντρου. 

Επισκέπτεται τα μέλη στο σπίτι τους και παρέχει νοση¬ 
λευτικές φροντίδες και οδηγίες όπου κρίνεται αναγκαίο. 

Ευαισθητοποιεί το κοινό για πρόληψη ιατρικών θεμάτων 
και αγωγή υγείας. 

Παρέχει πληροφορίες στα μέλη σχετικά με θέματα ατομι¬ 
κής και δημόσιας υγείας. 

Επιλαμβάνεται με κάθε θέμα υγείας που αφορά τα μέλη 
και τις οικογένειές τους. 

Συμμετέχει στην ομάδα αποκατάστασης και σχεδιασμού 
ενός προγράμματος θεραπείας βασισμένου πάνω στις ικα¬ 
νότητες, τις δεξιότητες και τους στόχους κάθε ασθενούς 
που αντιμετωπίζει πνευματικά, σωματικά ή ψυχολογικά 
προβλήματα. Στην ομάδα αυτή συμμετέχει ο Γ ιατρός, ο Κοι¬ 
νωνικός Λειτουργός, ο Φυσικοθεραπευτής, ο Εργοθερα- 
πευτής και ο Νοσηλευτής. 

Εκτελεί ακόμα και κάθε άλλη εργασία που του ανατίθεται 
με τον Κανονισμό λειτουργίας του ΚΑΠΗ, απότον Πρόεδρο 
του ΚΑΠΗ και από τον Προϊστάμενο του Τμήματος. 

β) Γ ραφείο Φυσικοθεραπευτή 

Εφαρμόζει, ύστερα από γραπτή εντολή του ιατρού, φυσι- 
κοθεραπευτική αγωγή στα μέλη του Κέντρου, που έχουν 
ανάγκη απ’ αυτή. Η φυσιοθεραπευτική αγωγή μπορεί να 
γίνει και στο σπίτι των μελών σε έκτακτες και ειδικές περι¬ 
πτώσεις, για να καλυφθούν ανάγκες που θα κρίνει ο ιατρός 
του ΚΑΠΗ. 

Συμμετέχει στην ομάδα αποκατάστασης και σχεδιασμού 
ενός προγράμματος θεραπείας βασισμένου πάνω στις ικα¬ 
νότητες, τις δεξιότητες και τους στόχους κάθε ασθενούς 
που αντιμετωπίζει πνευματικά, σωματικά ή ψυχολογικά 
προβλήματα. Στην ομάδα αυτή συμμετέχει ο Γ ιατρός, ο Κοι¬ 
νωνικός Λειτουργός, ο Νοσηλευτής, ο Εργοθεραπευτής και 
η Επισκέπτρια Υγείας. 

Εκτελεί ακόμη και κάθε άλλη εργασία που του ανατίθεται 
με τον κανονισμό λειτουργίας του ΚΑΠΗ από τον Πρόεδρο 
του ΚΑΠΗ και από τον Προϊστάμενο του Τμήματος. 

γ) Γ ραφείο Εργοθεραπευτή 

Βοηθά τα μέλη που αντιμετωπίζουν πρόβλημα, ατις καθη¬ 
μερινές ασχολίες, όπως είναι το ντύσιμο, το πλύσιμο, το φα¬ 
γητό, η χρησιμοποίηση του τηλεφώνου κ.λ.π. 

Βοηθάτα μέλη να αναπτύξουντις φυσικές ικανότητες που 
έχουν ή να επανακτήσουν την ψυχική και πνευματική τους 
ισορροπία, απασχολούμενα σε δημιουργικές εργασίες και 
κατασκευές, όπως είναι η επεξεργασία πηλού, ξύλου, χαλ¬ 
κού κ.λ.π. 

Βοηθά στην απόκτηση δεξιοτήτων των μελών π.χ. επαγ¬ 
γελματισμού (χρήση Ηλεκτρικών μηχανών) κ.λ.π. 

Διδάσκει δεξιότητες που θα βοηθήσουν τον ψυχικά ή σω¬ 
ματικά ασθενή, να αναπτύξει την κινητικότητα και τον συντο¬ 
νισμό των κινήσεών του, ώστε να μπορεί να ενεργεί φυσιολο¬ 
γικά και να καλυτερεύει τη συναισθηματική του κατάσταση. 


Κατευθύνει παιχνίδια και άλλες δραστηριότητες ειδικές 
για ηλικιωμένους. 

Τηρεί το αρχείο και τις αντιδράσεις του ασθενούς που 
συμμετέχει στην εργοθεραπεία. 

Σχεδιάζει και κατασκευάζει - όταν κρίνει απαραίτητο - ει¬ 
δικά βοηθητικά εργαλεία, που χρησιμοποιούν οι ασθενείς 
για να προσαρμόζονται κατάλληλα σε χώρους και καταστά¬ 
σεις της καθημερινής ζωής τους. 

Συμμετέχει ατην ομάδα αποκατάστασης και σχεδιασμού 
ενός προγράμματος θεραπείας βασισμένου πάνω στις ικα¬ 
νότητες, τις δεξιότητες και τους στόχους κάθε ασθενούς 
που αντιμετωπίζει πνευματικά, σωματικά ή ψυχολογικά 
προβλήματα. Στην ομάδα αυτή συμμετέχει ο Γ ιατρός, ο Κοι¬ 
νωνικός Λειτουργός, ο Φυσικοθεραπευτής, ο Νοσηλευτής 
και η Επισκέπτρια Υγείας. 

Συνεργάζεται άμεσα με τον ιατρό για την πορεία των 
ασθενών ή παραπομπή. 

Εποπτεύει εκπαιδευόμενους εργοθεραπευτές. 

Εκτελεί ακόμα και κάθε άλλη εργασία που του ανατίθεται 
με τον Κανονισμό λειτουργίας του ΚΑΠΗ, απότον Πρόεδρο 
του ΚΑΠΗ και από τον Προϊστάμενο του Τμήματος. 

δ) Γραφείο Βοηθού Νοσοκόμας 

Παρέχει νοσοκομειακές και νοσηλευτικές υπηρεσίες στα 
μέλη του ΚΑΠΗ, πάνω σε θέματα υγείας. 

Παρέχει βοήθεια στους γιατρούς του ΚΑΠΗ, τις ημέρες 
και ώρες που λειτουργεί το Ιατρείο. 

Ευθύνεται μαζί με το γιατρό, για τη διαφύλαξη και διαχεί¬ 
ριση του φαρμακευτικού και υγειονομικού υλικού του Κέ¬ 
ντρου. 

Επισκέπτεται, με εντολή του γιατρού, τα μέλη στο σπίτι 
τους και παρέχει σε αυτά νοσηλευτικές φροντίδες και οδη¬ 
γίες. 

Παρέχει στα μέλη πληροφορίες σχετικές με θέματα ατο¬ 
μικής και δημόσιας υγείας. 

Συμμετέχει ατην ομάδα αποκατάστασης και σχεδιασμού 
ενός προγράμματος θεραπείας βασισμένου πάνω στις ικα¬ 
νότητες, τις δεξιότητες και τους στόχους κάθε ασθενούς 
που αντιμετωπίζει πνευματικά, σωματικά ή ψυχολογικά 
προβλήματα. Στην ομάδα αυτή συμμετέχει ο Γ ιατρός, ο Κοι¬ 
νωνικός Λειτουργός, ο Φυσικοθεραπευτής, ο Εργοθερα- 
πευτής, και η Επισκέπτρια Υγείας. 

Εκτελεί ακόμα και κάθε άλλη εργασία που του ανατίθεται 
με τον Κανονισμό λειτουργίας του ΚΑΠΗ, απότον Πρόεδρο 
του ΚΑΠΗ και από τον Προϊστάμενο του Τμήματος. 

ε) Γραφείο Οικογενειακής Βοηθού 

Προσφέρει υπηρεσίες στο σπίτι των μελών, για τις περι¬ 
πτώσεις που ζουν μόνα τους και έχουν ιδιαίτερες ανάγκες 
βοήθειας. Η βοήθεια συνίσταται ατην παροχή υπηρεσιών 
μέσα στο σπίτι, όπως π.χ. ελαφρό μαγείρεμα, καθαριότητα, 
προμήθεια τροφίμων και διάφορες άλλες μικροεξυπηρετή- 
σεις, έξω από το σπίτι. Οι ώρες και ημέρες προσφοράς υπη¬ 
ρεσιών, στο σπίτι, μελών του ΚΑΠΗ καθορίζονται κάθε φο¬ 
ρά με απόφαση του Διοικητικού Συμβουλίου. 

Μεριμνά για τη λειτουργία της καντίνας, όσον αφορά τη 
διάθεση των αγαθών αυτής και τον καθαρισμό των ειδών 
εξοπλισμού της. 

Εκτελεί ακόμα και κάθε άλλη εργασία που του ανατίθεται 
με τον Κανονισμό λειτουργίας του ΚΑΠΗ, απότον Πρόεδρο 
του ΚΑΠΗ και από τον προϊστάμενο του Τμήματος. 

Άρθρο 4 

ΥΠΗΡΕΣΙΑ ΓΡΑΜΜΑΤΕΙΑΣ ΚΑΙ ΔΙΑΧΕΙΡΙΣΗΣ 

Στην περίπτωση κατά την οποία στο Γ ραφείο της Διοικη¬ 
τικής Υπηρεσίας του Τμήματος, δεν υπηρετεί υπάλληλος, 
τότε η Υπηρεσία Γραμματείας και Διαχείρισης του ΚΑΠΗ 

συγκροτείται από ένα δημοτικό υπάλληλο του Δήμου Άνω 
Σύρου, κλάδου ΠΕΙ - Διοικητικού ή κλάδου ΔΕ 1 - Διοικητι¬ 
κού, ο οποίος ορίζεται από το Δήμαρχο Άνω Σύρου, ως το 
αρμόδιο όργανο και σύμφωνα με τις διατάξεις του άρθρου 
109 του Νόμου 1188/1981 «Περί του Κώδικα Καταστάσεως 
Δημοτικών και Κοινοτικών Υπαλλήλων», όπως αυτός ισχύει 
κάθε φορά. Ο υπάλληλος αυτός δεν ανήκει στο Προσωπικό 
του ΚΑΠΗ. 

Η Υπηρεσία Γραμματείας και Διαχείρισης είναι ανεξάρτη¬ 
τη από οποιαδήποτε άλλη Υπηρεσία του ΚΑΠΗ και υπάγεται 
απ’ ευθείας στον Πρόεδρο του ΚΑΠΗ, ο οποίος καιπροΐστα- 
ται αυτής. 

ΚΕΦΑΛΑΙΟ Β 
ΠΡΟΪΣΤΑΜΕΝΟΣ 

ΚΑΝΟΝΙΣΜΟΣ ΔΙΟΙΚΗΣΗΣ ΚΑΙ ΔΙΑΧΕΙΡΙΣΗΣ 
Άρθρο 5 

ΑΡΜΟΔΙΟΤΗΤΕΣ ΠΡΟΪΣΤΑΜΕΝΟΥ 

Ο προϊστάμενος του Τμήματος Διοικητικών και Υγειονο¬ 
μικών Υπηρεσιών ευθύνεται ενάντιου Προέδρουτου ΚΑΠΗ, 
για την αποτελεσματική και αποδοτική εκτέλεση των λει- 
τουργιώντης ενότητας. Γιατο σκοπό αυτό προγραμματίζει, 
οργανώνει, στελεχώνει, συντονίζει και ελέγχει τις επί μέ¬ 
ρους δραστηριότητες, έτσι ώστε να εκπληρώνονται οι πε¬ 
ριοδικοί (ετήσιος και μεσοπρόθεσμος) στόχοιτου ΚΑΠΗ, με 
βάση αντίστοιχα προγράμματα δράσης. 

Ο προϊστάμενος της αναφερόμενης οργανικής μονάδας 
κρίνεται και τοποθετείται σύμφωνα με τις διατάξεις του άρ¬ 
θρου 9 του 1586/1986, του άρθρου 36 του Ν. 2190/1994, κα¬ 
θώς και με τις διατάξεις της νομοθεσίας που ισχύει κάθε φορά. 

Ειδικότερα, Προϊστάμενος του Τμήματος Διοικητικών και 
Υγειονομικών Υπηρεσιών, κρίνεται και τοποθετείται υπάλ¬ 
ληλος του ΚΑΠΗ με Α' βαθμό των κλάδων ΤΕ2 και ελλείψει 
αυτού ΤΕ6 και ελλείψει αυτού ΤΕ10 και ελλείψει αυτού 
ΤΕ18, τηρούμενης της σειράς προτεραιότητας κατά ανα- 
φερόμενο κλάδο. Σε περίπτωση που δεν υπάρχει υπάλλη¬ 
λος των κλάδων ΤΕ2 ή ΤΕ6 ή ΤΕ10 ή ΤΕ18 με Α βαθμό, τότε 
Προϊστάμενος κρίνεται και τοποθετείται υπάλληλος των 
κλάδων ΤΕ2 ή ΤΕ6 ή ΤΕ10 ή ΤΕ18 με Β βαθμό, τηρούμενης 
της σειράς προτεραιότητας κατά αναφερόμενο κλάδο. 

Εφόσον όμως ούτε Β' βαθμού υπάρχει υπάλληλος ενός 
των αναφερομένων κλάδων, τότε του Τμήματος προ?στα- 
ται ο Πρόεδρος του ΚΑΠΗ. 

Στον Προϊστάμενο του παραπάνω Τμήματος καταβάλλε¬ 
ται το προβλεπόμενο από το νόμο επίδομα θέσης ευθύνης. 

Άρθρο 6 

ΚΑΝΟΝΙΣΜΟΣ ΔΙΟΙΚΗΣΗΣ ΚΑΙ ΔΙΑΧΕΙΡΙΣΗΣ 

Ο τρόπος λειτουργίας κάθε Υπηρεσίας και τομέα δρα¬ 
στηριότητας του ΚΑΠΗ στις Ιδιαίτερες λεπτομέρειες, πέ¬ 
ραν των όσον ορίζονται από το Νόμο, Υπουργικές Αποφά¬ 
σεις και τον παρόντα Οργανισμό, καθορίζονται με τον Κα¬ 
νονισμό Διοίκησης και Διαχείρισης του ΚΑΠΗ. 

ΚΕΦΑΛΑΙΟ Γ 
ΟΡΓΑΝΙΚΕΣ ΘΕΣΕ Σ 
Άρθρο 7 

ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΔΗ¬ 
ΜΟΣΙΟΥ ΔΙΚΑΙΟΥ 

Οι θέσεις των κατηγοριών ΤΕ και ΔΕ κατατάσσονται 
στους βαθμούς Δ (εισαγωγικός), Γ, Β και Α (καταληκτικός). 

Οι θέσεις της κατηγορίας ΥΕ κατατάσσονται στους βαθ¬ 
μούς Ε (εισαγωγικός), Δ, Γ και Β (καταληκτικός). 


Τα προσόντα διορισμού των θέσεων περιγράφονται στο 
Π.Δ. 37α/1987 και στο Π.Δ. 22/1990. 

Οι θέσεις που προβλέπονται ανά κατηγορία, κλάδο και ει¬ 
δικότητα, είναι οι εξής: 

Α. ΔΙΟΙΚΗΤΙΚΟ ΠΡΟΣΩΠΙΚΟ 

ΤΑΚΤΙΚΟ ΠΡΟΣΩΠΙΚΟ ΣΕ ΜΟΝΙΜΕΣ ΘΕΣΕΙΣ 

Κατηγορία ΤΕ 

Μία (1) θέση κλάδου ΤΕ2 - Κοινωνικών Λειτουργών, με 
βαθμούς Δ-Α. 

Κατηγορία ΔΕ 

Μία (1) θέση κλάδου ΔΕΙ - Διοικητικού, με βαθμούς Δ-Α. 

Κατηγορία ΥΕ 

Μία (1) θέση κλάδου ΥΕ16 - Προσωπικού καθαριότητας 
(καθαρίστρια), με βαθμούς 

Ε-Β. 

Β. - ΥΓΕΙΟΝΟΜΙΚΟ ΠΡΟΣΩΠΙΚΟ 

ΤΑΚΤΙΚΟ ΠΡΟΣΩΠΙΚΟ ΣΕ ΜΟΝΙΜΕΣ ΘΕΣΕΙΣ 

Κατηγορία ΤΕ 

Μία (1) θέση κλάδου ΤΕ6 - Επισκεπτριών Αδελφών, με 
βαθμούς Δ-Α. 

Μία (1) θέση κλάδου ΤΕ10 - Φυσικοθεραπευτών, με βαθ¬ 
μούς Δ-Α. 

Μία (1) θέση κλάδου ΤΕ18 - Εργοθεραπευτών, με βαθ¬ 
μούς Δ-Α. 

Κατηγορία ΔΕ 

Μία (1) θέση κλάδου ΔΕ7 - Βοηθών Νοσοκόμων, με βαθ¬ 
μούς Δ-Α. 

Κατηγορία ΥΕ 

Μία (1) θέση κλάδου ΥΕ15 - Οικογενειακών Βοηθών, με 
βαθμούς Ε - Β. 

Ειδικότερα: 

ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 


Κλάδος 

Ειδικότητα 

Θέσεις 

ΤΕ2 

Κοινωνικών Λειτουργών 

μία (1) 

ΤΕ6 

Επισκεπτριών Αδελφών 

μία (1) 

ΤΕ10 

Φυσικοθεραπευτών 

μία (1) 

ΤΕ18 

Εργοθεραπευτών 

μία (1) 


ΣΥΝΟΛΟ 

ΤΕΣΣΕΡΙΣ (4) 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 

Κλάδος 

Ειδικότητα 

Θέσεις 

ΔΕΙ 

Διοικητικού 

Μία (1) 

ΔΕ7 

Βοηθών Νοσοκόμων 

Μία (1) 


ΣΥΝΟΛΟ 

Δύο (2) 

ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 

Κλάδος 

Ειδικότητα 

Θέσεις 

ΥΕ15 

Οικογενειακών Βοηθών 

Μία (1) 

ΥΕ16 

Προσωπικού καθαριότητας 

Μία (1) 


ΣΥΝΟΛΟ 

Δύο (2) 


Άρθρο 8 

ΠΡΟΣΟΝΤΑ ΔΙΟΡΙΣΜΟΥ 

Τα προσόντα διορισμού στον εισαγωγικό βαθμό και για 
τις τρεις κατηγορίες (ΤΕ, ΔΕ και ΥΕ) του προσωπικού, είναι 
αυτά που ορίζονται από τις διατάξεις νόμων, αποφάσεων, 
εγκυκλίων κ.λ.π. που ισχύουν κάθε φορά για το προσωπικό 
των Ο.Τ.Α. 

Τα θέματα που έχουν σχέση με το διορισμό, τα καθήκο¬ 
ντα, τους περιορισμούς, το χρόνο εργασίας, την αστική ευ¬ 
θύνη, τα δικαιώματα, τις άδειες, τις μεταβολές της υπηρε- 

σιακής κατάστασης, τις ηθικές αμοιβές, τα πειθαρχικά αδι¬ 
κήματα, τις ποινές, τη λύση της υπαλληλικής σχέσης, καθε- 
νός των τακτικών μονίμων υπαλλήλων που προβλέπονται 
στον παρόντα Οργανισμό, διέπονται από τις διατάξεις του 
Ν. 1188/1981 «Περί του Κώδικα Καταστάσεως Δημοτικών 
και Κοινοτικών Υπαλλήλων». 

Η ιατροφαρμακευτική, νοσοκομειακή και λοιπή περίθαλ¬ 
ψη του προσωπικού του ΚΑΠΗ, παρέχεται από το Ταμείο 
Υγείας Δημοτικών και Κοινοτικών Υπαλλήλων (ΤΥΔΚΥ) και 
σύμφωνα με τη νομοθεσία που ισχύει κάθε φορά, καθώς και 
τις σχετικές διατάξεις που διέπουντους ασφαλιστικούς ορ¬ 
γανισμούς. 

Άρθρο 9 

Η ισχύς του παρόντα Οργανισμού αρχίζει από τη δημοσί¬ 
ευσή του στην Εφημερίδα της Κυβέρνησης, οπότε παύει 
πλέον να ισχύει κάθε προηγούμενη απόφαση σχετική με τον 
Οργανισμό. 

Άρθρο 10 

ΑΚΡΟΤΕΑΕΥΤΙΟ ΑΡΘΡΟ - ΚΑΛΥΨΗ ΔΑΠΑΝΗΣ 

Από τις διατάξεις της απόφασης αυτής προκαλείται επί 
πλέον δαπάνη ύψους 5.000.000 δρχ. περίπου για το έτος 
2001 και μεγαλύτερη για τα επόμενα χρόνια, η οποία όμως 
δαπάνη θα καλύπτεται κάθε φορά από την Κρατική οικονομι¬ 
κή ενίσχυση και από την επιχορήγηση του Δήμου Άνω Σύρου. 

Η παρούσα να δημοσιευθεί στην Εφημερίδα της Κυβερ- 
νήσεως. 

Ερμούπολη, 19 Ιανουάριου 2001 

Ο Γενικός Γραμματέας Περιφέρειας κ.α.α. 

Η Γ ενική Διευθύντρια 

ΜΑΡΙΑ ΚΑΡΑΔΗΜΗΤΡΙΟΥ 

□ 

Αριθ. 88 (2) 

Ψήφιση του Οργανισμού Εσωτερικής Υπηρεσίας του Παι¬ 
δικού Σταθμού του Δήμου Άνδρου Ν. Κυκλάδων. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΗΣ ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις: 

α) του άρθρου 12του Ν. 1188/81 όπως αντικαταστάθηκε 
μετηνπαρ. 5του άρθρου 8του Ν. 2307/95 

β) των Π.Δ/των 37α/87 και 22/90 

γ) των άρθρων 1,2, 5, 6 του Ν. 2503/97. 

2. Την 1/2000 απόφαση του Δ.Σ. του Παιδικού Σταθμού 
του Δήμου Άνδρου και την 104/2000 απόφαση του Δημοτι¬ 
κού Συμβουλίου Άνδρου. 

3. Την 53/2000 γνωμοδότηση του οικείου Υπηρεσιακού 
Συμβουλίου, αποφασίζουμε: 

Επικυρώνουμε την 1/2000 απόφαση του Δ.Σ. του Παιδι¬ 
κού Σταθμού του Δήμου Άνδρου με την οποία ψηφίζεται ο 
Οργανισμός Εσωτερικής Υπηρεσίας αυτού, ως ακολού¬ 
θως: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΠΑΙΔΙΚΟΥ ΣΤΑΘΜΟΥ ΔΗΜΟΥ ΑΝΔΡΟΥ 

Άρθρο Ιο 

ΔΙΑΡΘΡΩΣΗ ΥΠΗΡΕΣΙΩΝ 

Οι Υπηρεσίες του Παιδικού Σταθμού αποτελούνται από 
δύο βασικές υπηρεσίες, την Υπηρεσία Διοικητικού και Οι¬ 
κονομικής Διαχείρισης και την υπηρεσία διαπαιδαγώγησης 
και διατροφής των παιδιών. 


Οι υπηρεσίες αυτές τελούν υπάτην ανώτατη Διοίκηση του 
Προέδρου του Διοικητικού Συμβουλίου του Νομικού Προ¬ 
σώπου και το προσωπικό τους υπό τις εντολές του εφαρ- 
μοζομένων ανάλογα των διατάξεων του Δημοτικού και Κοι¬ 
νοτικού Κώδικα (άρθρο 114 του Π.Δ. 410/95). 

Άρθρο 2ο 

ΣΚΟΠΟΣ 

Σκοπός του Παιδικού Σταθμού είναι να παρέχει ΑΓΩΓΗ 
στα παιδιά προσχολικής ηλικίας ώστε: 

α) Νατα βοηθήσει να ενταχθούν ομαλά στο Νηπιαγωγείο. 

β) Νατα βοηθήσει να αναπτυχθούν ολόπλευρα σωματικά, 
νοητικά, συναισθηματικά και κοινωνικά. 

γ) Να εξαλείψει, κατά το δυνατό, τις διαφορές που προ¬ 
κύπτουν από το πολιτιστικό - οικονομικό - μορφωτικό επίπε¬ 
δο των γονέων τους (παιδιά εργαζομένων, κύρια των οικο¬ 
νομικά ασθενέστερων στρωμάτων), δηλαδή να παρέχει 
αντισταθμιστική αγωγή. 

δ) Να εξυπηρετήσει τους εργαζόμενους γονείς και να 
αποτελέσει Κέντρο Κοινωνικής Πολιτικής και Βοήθειας (να 
ευαισθητοποιεί, ενημερώνει και προβληματίζει τους γονείς 
των παιδιών σε θέματα παιδαγωγικής και παιδικής ψυχολο¬ 
γίας. 

Άρθρο 3ο 

ΣΥΓΚΡΟΤΗΣΗ ΥΠΗΡΕΣΙΩΝ 

Με σκοπό την, υπό τους καλύτερους δυνατούς όρους, εκ¬ 
πλήρωση της αποστολής του Παιδικού Σταθμού, οι πιο πά¬ 
νω υπηρεσίες συγκροτούνται σε μία Γραμματεία, με τα εξής 
επί μέρους λειτουργικά Γραφεία: 

1. Γ ραφείο Διοίκησης και Οικονομικής Διαχείρισης. 

2. Γ ραφείο Διαπαιδαγώγησης και Διατροφής παιδιών. 

Άρθρο 4ο 

ΟΡΓΑΝΩΣΗ - ΣΥΝΘΕΣΗ ΚΑΙ ΔΙΑΒΑΘΜΙΣΗ 
ΠΡΟΣΩΠΙΚΟΥ 

Η οργανική σύνθεση των θέσεων του προσωπικού του 
Παιδικού Σταθμού, με δεδομένη τη δυναμικότητατων 30 νη¬ 
πίων, είναι η ακόλουθη: 

Α. ΤΑΚΤΙΚΟ ΠΡΟΣΩΠΙΚΟ ΣΕ ΜΟΝΙΜΕΣ ©ΕΣΕΙΣ 

α) Κατηγορία ΤΕ 

- Μία (1) θέση κλάδου ΤΕ 16 - Νηπιαγωγών, με διαβάθμι- 
ση Δ-Α 

β) Κατηγορία ΔΕ 

-Μία (1) θέση κλάδου ΔΕ 1 -Διοικητικού, με διαβάθμιση Δ 
-Α 

- Μία (1) θέση κλάδου ΔΕ 8, Βοηθών Βρεφοκόμων - Παι¬ 
δοκόμων, με διαβάθμιση Δ -Α 

- Μία (1) θέση κλάδου ΔΕ 32 - Μαγείρων, με διαβάθμιση Δ 
-Α 

Β. ΠΡΟΣΩΡΙΝΕΣ ΘΕΣΕΙΣ ΠΡΟΣΩΠΙΚΟΥ ΜΕ ΣΧΕΣΗ ΕΡ¬ 
ΓΑΣΙΑΣ ΔΗΜΟΣΙΟΥ ΔΙΚΑΙΟΥ 

1) Μία (1) θέση κλάδου ΤΕ - Βρεφονηπιοκόμων (Νηπιαγω¬ 
γού) , με διαβάθμιση Δ -Α. 

2) Μία (1) θέση κλάδου ΥΕ - Βοηθητικού προσωπικού 
(βοηθού μαγείρων), με διαβάθμιση Ε - Β. 

1) Μία (1) θέση κλάδου ΥΕ - Προσωπικού Καθαριότητας 
(Καθαρίστρια), με διαβάθμιση Ε-Β. 

Οι παραπάνω θέσεις θα καταργηθούν όταν, με οποιονδή- 
ποτε τρόπο, κενωθούν. 

Οι θέσεις των κατηγοριών ΤΕ και ΔΕ κατατάσσονται 
στους βαθμούς Δ (εισαγωγικός) Γ, Β και Α (καταληκτικός). 

Οι θέσεις της κατηγορίας ΥΕ κατατάσσονται στους βαθ¬ 
μούς Ε (εισαγωγικός) Δ, Γ, και Β (καταληκτικός). 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Ειδικότερα: 

1. ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ (ΤΕ) 


Κλάδος 

Ειδικότητα 

Θέσεις 

ΤΕ 16 

Νηπιαγωγών 

1 

3. ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ (ΔΕ) 

Κλάδος 

Ειδικότητα 

θέσεις 

ΔΕ 1 

Διοικητικού 

1 

ΔΕ 8 

Βοηθών Βρεφοκόμων- Παιδοκόμων 

1 

ΔΕ 32 

Μαγείρων 

1 

ΓΕΝΙΚΟ ΣΥΝΟΛΟ ΘΕΣΕΩΝ ΜΟΝΙΜΟΥ ΠΡΟΣΩΠΙΚΟΥ: 4 

Δ. ΠΡΟΣΩΡΙΝΕΣ ΘΕΣΕΙΣ ΠΡΟΣΩΠΙΚΟΥ ΜΕ ΣΧΕΣΗ 

ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ 


Κλάδος 

Ειδικότητα 

θέσεις 

ΤΕ 

Βρεφονηπιοκόμων (Νηπιαγωγού) 

1 

ΥΕ 

Βοηθητικού προσωπικού 



(βοηθού Μαγείρων) 

1 

ΥΕ 

Προσωπικού Καθαριότητας 



(Καθαρίστρια) 

1 


ΓΕΝΙΚΟ ΣΥΝΟΛΟ ΠΡΟΣΩΡΙΝΩΝ ΘΕΣΕΩΝ 3 

Οι παραπάνω προσωρινές θέσεις καταργούνται όταν το 
προσωπικό που υπηρετεί σε αυτές αποχωρήσει από την 
υπηρεσία με οποιονδήποτε τρόπο. 

Για τον τρόπο και τα προσόντα διορισμού, τις υποχρεώ¬ 
σεις - δικαιώματα του προσωπικού εφαρμόζονται κατ’ ανα¬ 
λογία οι διατάξεις του Κώδικα Δημοτικών και Κοινοτικών 
Υπαλλήλων (Ν. 1188/81) και οι εκάστοτε ισχύουσες διατά¬ 
ξεις νόμων, αποφάσεων και εγκυκλίων διαταγών που ισχύ¬ 
ουν για το προσωπικό των Ο.Τ.Α. 

Άρθρο 5ο 

ΑΝΤΙΚΕΙΜΕΝΑ ΚΑΙ ΑΡΜΟΔΙΟΤΗΤΕΣ ΠΡΟΣΩΠΙΚΟΥ 

Τα αντικείμενα και οι αρμοδιότητες του προσωπικού, 
εκτός από τα καθήκοντα που προβλέπονται λόγω θέσεως, 
είναι και τα παρακάτω ειδικά καθήκοντα: 

α) Προϊστάμενος Υπηρεσιών 

Τα καθήκοντα του προϊσταμένου είναι: 

1) Προΐσταται όλων των υπαλλήλων του Σταθμού, ασκώ¬ 
ντας τις προβλεπόμενες από τις κείμενες διατάξεις αρμο¬ 
διότητες, παρακολουθεί δε και συντονίζει το έργο τους, 
ανάλογα προς τις ανάγκες που ανακύπτουν κάθε φορά. 

2) Τηρείτο μητρώο καιτους ατομικούς υπηρεσιακούς φα¬ 
κέλους του προσωπικού και φροντίζει για την καταχώρηση 
των υπηρεσιακών, βαθμολογικών και μισθολογικών μετα¬ 
βολών, την έκδοση των σχετικών αποφάσεων που αναφέ- 
ρονται στις μεταβολές αυτές και την προώθηση της διαδι¬ 
κασίας σύνταξης των ετήσιων υπηρεσιακών εκθέσεων του 
προσωπικού. 

Τηρεί βιβλίο κανονικών και αναρρωτικών αδειών του προ¬ 
σωπικού. 

3) Συγκαλεί, τουλάχιστον μία φορά το μήνα, το προσωπι¬ 
κό του Σταθμού, για συζήτηση και ενημέρωση σε γενικότε¬ 
ρα θέματα που απασχολούντο Σταθμό και για προγραμμα¬ 
τισμό νέων δραστηριοτήτων. 

4) Συντάσσει και διεκπεραιώνει την εμπιστευτική αλληλο¬ 
γραφία του Σταθμού καθώς επίσης και την υπόλοιπη αλλη¬ 
λογραφία τούτου, εφόσον για την τελευταία αυτή περίπτω¬ 
ση δεν υπηρετεί υπάλληλος του κλάδου ΔΕ Διοικητικού ή 
υπηρετεί μεν αλλά απουσιάζει ή κωλύεται. 


5) Υπογράφει κάθε έγγραφο για το οποίο έχει εξουσιοδο¬ 
τηθεί από το Διοικητικό Συμβούλιο. 

6) Τηρεί τη σφραγίδα του Σταθμού και το αρχείο της εμπι- 
στευτικής αλληλογραφίας. 

7) Κρατεί τα κλειδιά του Σταθμού και είναι υπεύθυνος για 
το άνοιγμα και το κλείσιμό του. 

8) Κρατείτο ένα από δύο κλειδιά της αποθήκης (το άλλο 
κρατείται από τον αρμόδιο διαχειριστή υλικού). 

9) Απασχολεί τα παιδιά, σύμφωνα με το ημερήσιο πρό¬ 
γραμμα απασχόλησης, μέχριτέσσερις ώρες από το κανονικό 
ωράριο εργασίας του, όταν στο Σταθμό υπηρετεί υπάλληλος 
του κλάδου Διοικητικού και σε περίπτωση που δεν υπηρετεί 
τέτοιος υπάλληλος ή υπηρετεί μεν αλλά αυτός κωλύεται ή 
απουσιάζει, μέχρι δύο ώρες από το κανονικό ωράριο. 

10) Φροντίζει για την υγιεινή κατάσταση των παιδιών, σύμ¬ 
φωνα με τις οδηγίες του γιατρού. 

11) Κατευθύνειτο προσωπικό καθαριότητας-βοηθητικών 
εργασιών ως προς τη σωματική καθαριότητα των νηπίων. 

12) Επιβλέπει την καθαριότητα του Σταθμού και φροντίζει 
για τη σωστή λειτουργία του καθώς και για την έγκαιρη πα¬ 
ρασκευή του φαγητού. 

13) Συνεργάζεται με τον υπάλληλο του κλάδου Διοικητι¬ 
κού και το Διοικητικό Συμβούλιο για την κατάρτιση του ετή¬ 
σιου προϋπολογισμού εσόδων και εξόδων του Σταθμού κα¬ 
θώς επίσης και του απολογισμού του. 

14) Επιμελείται για τον εφοδιασμό του Σταθμού, που 
πραγματοποιείται από τον υπάλληλο του κλάδου Διοικητι¬ 
κού όσον αφορά στα αναγκαία τρόφιμα και λοιπά είδη και 
υλικά καθώς και για την φύλαξη, συντήρηση και διάθεση αυ¬ 
τών. 

15) Ενημερώνει το προσωπικό των κλάδων Βρεφονηπιο- 
κομίας ή Νηπιαγωγών για τα εισερχόμενα κάθε φορά έγ¬ 
γραφα, στο Σταθμό, ώστε το προσωπικό αυτό είναι σε θέση 
να τον αναπληρώνει σε περίπτωση απουσίας ή κωλύματος 
του. 

Παρόμοια ενημέρωση γίνεται και στο λοιπό προσωπικό 
του Σταθμού, όπου τούτο και επιβάλλεται. 

16) Παρίσταται στις συνεδριάσεις του Διοικητικού Συμ¬ 
βουλίου, ως εισηγητής, χωρίς ψήφο. 

Εισηγείται τα θέματα της ημερήσιας διάταξης, που κα¬ 
ταρτίζεται από τον πρόεδρο του Διοικητικού Συμβουλίου με 
τη σύμπραξή του, και εκφέρει γνώμη για κάθε ένα από αυτά 
που καταχωρείται στα πρακτικά. 

17) Φροντίζει για την πιστή εφαρμογή της κείμενης νομο¬ 
θεσίας του Κανονισμού Λειτουργίας του Σταθμού, των 
εγκυκλίων διαταγών και οδηγιών των προϊσταμένων υπηρε¬ 
σιών και για την πιστή εκτέλεση των αποφάσεων του Διοι¬ 
κητικού Συμβουλίου. 

18) Είναι υπεύθυνος για την τήρηση του εκπαιδευτικού 
προγράμματος. 

19) Φροντίζει για την εσωτερική τάξη του Σταθμού και για 
κάθε σημειούμενη παράβαση ή ανωμαλία υποχρεούται ν’ 
αναφέρεται στο Διοικητικό Συμβούλιο. 

20) Συγκαλεί ύστερα από απόφαση του Διοικητικού Συμ¬ 
βουλίου, συγκέντρωση γονέων και κηδεμόνων τουλάχιστον 
δύο φορές το χρόνο, στην οποία παρευρίσκεται οπωσδή¬ 
ποτε ο ίδιος, ένα από τα μέλη του Διοικητικού Συμβουλίου, 
οι υπάλληλοι των κλάδων Βρεφονηπιοκομίας ή Νηπιαγω¬ 
γών και αν το επιθυμούν, ο γιατρός του Σταθμού και το λοι¬ 
πό προσωπικό αυτού. 

Σκοπός της συγκέντρωσης είναι η ανταλλαγή απόψεων 
μεταξύ των γονέων και κηδεμόνων και Διοίκησης, για λει¬ 
τουργικά θέματα του Σταθμού, η ενημέρωσή τους σε ότι 
αφορά τη ψυχοσωματική υγεία των παιδιών τους, και η υπο¬ 
βοήθησή τους στο έργο του προσωπικού για την προαγωγή 
της αυτοεξυπηρέτησης των παιδιών τους. 

21) Τηρεί και φυλάσσει τα παρακάτω βιβλία: 

α) το βιβλίο παρουσίας προσωπικού 

β) το βιβλίο εμπιστευτικού πρωτοκόλλου 

γ) το βιβλίο παρατηρήσεων μελών Διοικητικού Συμβουλί¬ 
ου 

δ) το βιβλίο διδαχθείσης ύλης. 

Στο τελευταίο βιβλίο καταχωρούν και υπογράφουν καθη¬ 
μερινά, τόσο ο ίδιος όσο και οι υπάλληλοι των κλάδων Βρε- 
φονηπιοκομίας ή Νηπιαγωγών τη διδαχθείσα ύλη. 

22) Συνυπογράφει με το διαχειριστή τα δελτία εισαγωγής 
υλικού. 

23) Υπογράφει τις μισθοδοτικές καταστάσεις των αποδο- 
χώντου προσωπικού οι οποίες συντάσσονται απότον υπάλ¬ 
ληλο του Διοικητικού κλάδου. 

24) Παρακολουθεί και ελέγχει σε τακτά χρονικά διαστή¬ 
ματα τα βιβλία διοίκησης και διαχείρισης και τα λοιπά πα¬ 
ραστατικά στοιχεία που τηρεί ο υπάλληλος του Διοικητικού 
κλάδου. 

25) Ασκεί άλατα καθήκοντα του υπαλλήλου του διοικητι¬ 
κού κλάδου σε περίπτωση που στο Σταθμό δεν υπηρετεί τέ¬ 
τοιος υπάλληλος ή υπηρετεί μεν αλλά απουσιάζει ή κωλύε¬ 
ται. 

26) Εκτελεί ακόμα και κάθε άλλη εργασία σε περίπτωση 
έκτακτης ανάγκης. 

27) Όταν στο Σταθμό δεν υπηρετεί προϊστάμενος ή υπη¬ 
ρετεί μεν αλλά απουσιάζει ή κωλύεται άλατα παραπάνω κα¬ 
θήκοντα ασκεί ο νόμιμος αναπληρωτής του. 

β) Υπάλληλοι των κλάδων Νηπιαγωγών - Βρεφονηπιοκό¬ 
μων - Παιδοκόμων. 

1) Φροντίζουν για τη σωστή ψυχοσωματική υγεία και ψυ¬ 
χοκινητική εξέλιξη των παιδιών, με πραγματοποίηση ατομι¬ 
κών προγραμμάτων, ανάλογα με την ηλικία τους. 

2) Εισηγούνται στον προϊστάμενο του Σταθμού για τον 
έγκαιρο εφοδιασμό των αιθουσών με τα απαιτούμενα είδη 
και ευθύνονται για την είσοδο κάθε ατόμου σ’ αυτές. 

3) Επιβλέπουν για την τακτοποίηση των επίπλων και τον 
κατάλληλο αερισμό των αιθουσών. 

4) Παραλαμβάνουντα νήπια από τους γονείς ή κηδεμόνες 
τους. 

5) Απασχολούν τα παιδιά, σύμφωνα με το ημερήσιο πρό¬ 
γραμμα απασχόλησης. 

6) Καταχωρούν και υπογράφουν καθημερινά τη διδαχθεί- 
σα ύλη στο σχετικό βιβλίο που τηρείται από τον προϊστάμε¬ 
νο. 

7) Είναι υπεύθυνοι και υπόλογοι για τα εποπτικά μέσα δι¬ 
δασκαλίας, το εκπαιδευτικό υλικό και γενικά για κάθε υλικό 
που τους έχει διατεθεί. 

8) Παρακολουθούν τη διανομή του φαγητού στα παιδιά, 
που πραγματοποιείται από το βοηθητικό προσωπικού μα¬ 
γειρείου και το προσωπικό βοηθητικών εργασιών και φρο¬ 
ντίζουν τα παιδιά κατά την ώρα του φαγητού τους. 

9) Διατηρούν επαφή με τους γονείς ή κηδεμόνες και τους 
ενημερώνουν για τη συμπεριφορά και την ψυχοσωματική 
υγεία των παιδιών τους. 

10) Βοηθούντον προϊστάμενο κατά τις ώρες που δεν απα¬ 
σχολούνται με τα παιδιά, στη διοικητική και διαχειριστική 
εργασία, σε περίπτωση που δεν υπηρετεί υπάλληλος του 
κλάδου διοικητικού, υπηρετεί μεν αλλά απουσιάζει ή κω¬ 
λύεται. 

11) Εκτελούν ακόμα και κάθε άλλη εργασία σε περίπτωση 
έκτακτης ανάγκης με υπόδειξη του προϊσταμένου. 

12) Φροντίζουν για την ικανοποίηση των ατομικών και σω¬ 
ματικών αναγκών των νηπίων (καθαριότητα, διατροφή 
κ.λ.π.). 

γ) Βοηθός Βρεφοκόμος - Παιδοκόμος 

Βοηθάει το προσωπικό της προηγούμενης παραγράφου 


σε όλα τα καθήκοντά του και εκτελεί τις οδηγίες που παίρ¬ 
νει από αυτό. Στην περίπτωση απουσίας του προσωπικού 
της προηγούμενης παραγράφου, αντικαθιστά αυτό απευ¬ 
θυνόμενη στον Υπεύθυνο του Σταθμού για βοήθεια και υπο¬ 
στήριξη. 

δ) Υπάλληλος του κλάδου Διοικητικού 

1) Εκτελεί χρέη Γραμματέα στο Διοικητικό Συμβούλιο του 
Σταθμού και καταχωρεί τις αποφάσεις που λαμβάνονται απ’ 
αυτό στο βιβλίο πρακτικών του. 

2) Ενημερώνει κάθε μέρα τον Προϊστάμενο, για τα παρό¬ 
ντα στο Σταθμό, παιδιά. 

3) Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και λοιπά 
υλικά, για την καλή φύλαξη, συντήρηση και διάθεση του υλι¬ 
κού, καθώς και για τη λοιπή εν γένειπεριουσίατου Σταθμού, 
σύμφωνα με τις εκάστοτε αποφάσεις του Διοικητικού Συμ¬ 
βουλίου. 

4) Εκδίδει και συνυπογράφει με τον Προϊστάμενο τα δελ¬ 
τία εισαγωγής υλικού. 

5) Εκδίδει και συνυπογράφει με τον Πρόεδρο του Διοικη¬ 
τικού τις διπλότυπες αποδείξεις είσπραξης. 

6) Εκδίδει και συνυπογράφει με το μάγειρα τα δελτία εξα¬ 
γωγής τροφίμων και λοιπών υλικών. 

7) Συντάσσει και προσυπογράφει τις μισθοδοτικές κατα¬ 
στάσεις του πάσης φύσεως προσωπικού του Σταθμού. 

8) Συνεργάζεται με τον Προϊστάμενο για τον καθορισμό 
της ποσότητας των αναγκαίων τροφίμων και λοιπών υλικών. 

9) Τηρεί και φυλάσσει άλατα διοικητικά και διαχειριστικά 
βιβλία, εκτός εκείνων που τηρεί ο Προϊστάμενος. 

10) Καταχωρεί, κάθε μέρα, στα διαχειριστικά βιβλία, τις ει¬ 
σαγωγές και εξαγωγές τροφίμων και λοιπών υλικών, καθώς 
επίσης τις εισπράξεις και πληρωμές που πραγματοποιού¬ 
νται κάθε φορά, ευθυνόμενος για την καλή τήρηση και 
έγκαιρη καταχώρηση στα βιβλία αυτά των απαιτούμενων 
εγγράφων και παρακολουθεί την κίνηση του χρηματικού 
υπολοίπου προς αποφυγή υπερβάσεων. 

11) Εκδίδει και συνυπογράφει, με τον Πρόεδρο, τα χρη¬ 
ματικά εντάλματα πληρωμής των δαπανών. 

12) Είναι υπεύθυνος για τη συγκέντρωση των παραστατι¬ 
κών στοιχείων της διαχείρισης και την φύλαξη και ταξινό¬ 
μηση των δικαιολογητικών εισπράξεων και πληρωμών έτσι 
που να είναι ευχερής ο έλεγχος σε οποιοδήποτε χρόνο. 

13) Ασχολείται με την εκκαθάριση κάθε δαπάνης, ελέγχει 
τη νομιμότητα των δικαιολογητικών και των άλλων παρα¬ 
στατικών στοιχείων. 

14) Παραλαμβάνει, παρουσία του Προϊσταμένου, τα τρό¬ 
φιμα και τα υλικά, αφού προηγουμένως τα ζυγίσει και φρο¬ 
ντίζει στη συνέχεια, για την αποθήκευσή τους. 

15) Τηρεί το ένα από τα δύο κλειδιά της αποθήκης. 

16) Συνεργάζεται με τον Προϊστάμενο για την κατάρτιση 
του Προϋπολογισμού εσόδων - εξόδων καθώς και τον απο¬ 
λογισμό του Σταθμού, τα δικαιολογητικά του οποίου, φρο¬ 
ντίζει να υποβάλλει, όπου ο νόμος ορίζει, μετά την έκδοση 
των σχετικών αποφάσεων του Διοικητικού και Δημοτικού 
Συμβουλίου. 

17) Τηρεί το πρωτόκολλο των εισερχόμενων και εξερχό- 
μενων εγγράφων. 

18) Παραλαμβάνει την αλληλογραφία την οποία θέτει 
υπόψη του Προϊσταμένου και του Προέδρου του Δ.Σ. και 
συντάσσει τα πάσης φύσεως έγγραφα, εκτός της εμπι- 
στευτικής αλληλογραφίας, τα δακτυλογραφεί και φροντίζει 
για την ταχεία διεκπεραίωσή τους, μετά την υπογραφή 
τους. 

Δακτυλογραφεί επίσης τις αποφάσεις του Διοικητικού 
Συμβουλίου, αντίγραφα των οποίων φροντίζει να αποστα¬ 
λούν όπου ο νόμος ορίζει. 

19) Τηρεί το αρχείο του Σταθμού, την κείμενη νομοθεσία, 
τον κανονισμό λειτουργίας του Σταθμού και τις εγκύκλιες 
οδηγίες των προϊσταμένων υπηρεσιών, πλην του αρχείου 
της εμπιστευτικής αλληλογραφίας. 

20) Εκτελεί κάθε εξωτερική εργασία του Σταθμού. 

21) Είναι υπεύθυνος και υπόλογος για το πόσης φύσεως 
υλικό του Σταθμού. 

22) Εκτελεί κάθε άλλη εργασία σε περίπτωση έκτακτης 
ανάγκης, με υπόδειξη του Προϊσταμένου. 

Σε περίπτωση που δεν υπηρετεί στο Σταθμό υπάλληλος 
του κλάδου Διοικητικού, ή υπηρετεί μεν, αλλά απουσιάζει ή 
κωλύεται, τα καθήκοντά του ασκεί ο Προϊστάμενος ή ο νό¬ 
μιμος αναπληρωτής του. 

ε) Υπάλληλος κλάδου Μαγείρου 

1) Παραλαμβάνει από το διαχειριστή την αναγκαία ποσό¬ 
τητα τροφίμων και υπογράφει τα σχετικά δελτία εξαγωγής. 

2) Είναι υπεύθυνος για την επιμελημένη και έγκαιρη πα¬ 
ρασκευή του φαγητού, σύμφωνα με το ισχύον ποσοστολό- 
γιο και διαιτολόγιο. 

3) Φροντίζει για το σερβίρισμα του προγεύματος και του 
μεσημβρινού φαγητού. 

Είναι αποκλειστικά υπόλογος για τα μαγειρικά σκεύη και 
λοιπά είδη εστιάσεως που παραλαμβάνει από το διαχειρι¬ 
στή και οφείλει να φροντίζει για την καλή συντήρηση και κα¬ 
θαριότητα αυτών, καθώς και του χώρουτου μαγειρείου, ευ- 
θυνόμενος για κάθε απώλεια ή αδικαιολόγητη καταστροφή 
τους. 

4) Φροντίζει για την έγκαιρη τακτοποίηση των προμηθευ- 
όμενων τροφίμων και ειδών καθαριότητας στον κατάλληλο 
χώρο αποθήκευσης αυτών και μεριμνά για τη διατήρηση 
της τάξης και της καθαριότητας στο χώρο αυτό. 

Σε όλες τις παραπάνω εργασίες βοηθείται από το προσω¬ 
πικό βοηθητικών εργασιών με υπόδειξη του Π ροϊσταμένου. 

5) Εκτελεί και κάθε άλλη εργασία τόσο ο ίδιος όσο και ο 
βοηθός του σε περίπτωση έκτακτης ανάγκης, με υπόδειξη 
του Προϊσταμένου. 

6) Σε περίπτωση που δεν υπηρετεί υπάλληλος του Διοικη¬ 
τικού κλάδου και απουσιάζει ο Προϊστάμενος ή ο αναπλη¬ 
ρωτής αυτού, κρατείτο δεύτερο κλειδί της αποθήκης. 

στ) Υπάλληλοι βοηθητικών εργασιών 

1) Εκτελούντις εργασίες καθαριότητας όλων των εσωτε¬ 
ρικών και εξωτερικών χώρων του σταθμού, εκτός εκείνων 
του μαγειρείου και της αποθήκης. 

2) Βοηθούν το μάγειρα στην προετοιμασία του φαγητού 
των παιδιών. 

3) Φροντίζουν για τη διανομή του φαγητού, παρευρίσκο- 
νται δε στο χώρο της τραπεζαρίας και βοηθούν τους βρε¬ 
φονηπιοκόμους και νηπιαγωγούς, καθόλη τη διάρκεια του 
φαγητού των παιδιών. 

4) Φροντίζουν μετά το τέλος του φαγητού, για τη συγκέ¬ 
ντρωση και μεταφορά στο χώρο του μαγειρείου των ειδών 
εστιάσεως και βοηθούν το μάγειρα στον καθορισμό τους. 

5) Βοηθούν, εφόσον παρίσταται ανάγκη, στην προετοιμα¬ 
σία των παιδιών για την αποχώρησή τους από το Σταθμό. 

6) Σε περίπτωση κωλύματος ή ασθένειας του υπαλλήλου 
που έχει ορισθεί να εκτελεί καθήκοντα μαγείρου, εκτελούν 
εκ περιτροπής και τα καθήκοντα μαγείρου, μέχρι την πρό¬ 
σληψη εκτάκτου υπαλλήλου προς αναπλήρωση του κωλυο- 
μένου ή ασθενούντος. 

7) Επιλαμβάνονται της καθαριότηταςτωννηπίωντου Παι¬ 
δικού Σταθμού. 

8) Εκτελούν και κάθε άλλη εργασία σε περίπτωση έκτα¬ 
κτης ανάγκης, με υπόδειξη του Προϊσταμένου. 


Άρθρο 6ο 

ΠΡΟΪΣΤΑΜΕΝΟΣ ΤΟΥ ΓΡΑΦΕΙΟΥ ΤΟΥ 
ΠΑΙΔΙΚΟΥ ΣΤΑΘΜΟΥ 

1. Προϊστάμενος του Γραφείου του Παιδικού Σταθμού 
ορίζεται σύμφωνα με το άρθρο 26 παρ. 3 του Ν. 2819/2000 
(ΦΕΚ 84/2000) και ειδικότερα από τον κλάδο ΤΕ Βρεφονη¬ 
πιοκόμων - Νηπιαγωγών. 

2. Για το διάστημα κατά το οποίο θα υπηρετούν στον Παι¬ 
δικό Σταθμό υπάλληλοι του Κλάδου ΤΕ - Βρεφονηπιοκόμων 
- (Νηπιαγωγών) - Προσωρινός, οι οποίοι κατέχουν προσω¬ 
ρινές προσωποπαγείς θέσεις ο Προϊστάμενος θα ορίζεται 
από τον Κλάδο αυτόν. 

Άρθρο 7ο 

ΠΡΟΣΟΝΤΑ 

Τα τυπικά και ουσιαστικά προσόντα που απαιτούνται κα¬ 
τά κατηγορία, κλάδο και ειδικότητα καθορίζονται από τις 
διατάξεις του Π.Δ. 22/90. Επίσης ο διορισμός, τα καθήκο¬ 
ντα, ο χρόνος εργασίας, η αστική ευθύνη, τα δικαιώματα, οι 
μεταβολές υπηρεσιακής κατάστασης, η εξέλιξη, οι ηθικές 
αμοιβές, τα πειθαρχικά αδικήματα κ.λ.π., ορίζονται από τις 
εκάστοτε ισχύουσες νομοθετικές διατάξεις. 

Άρθρο 8ο 

ΕΞΩΤΕΡΙΚΟΙ ΣΥΝΕΡΓΑΤΕΣ 

Ο Παιδικός Σταθμός μπορεί να έχει εξωτερικούς συνερ¬ 
γάτες με σύμβαση μίσθωσης έργου, των οποίων τα καθή¬ 
κοντα και οι υποχρεώσεις αναφέρονται στον κανονισμό λει¬ 
τουργίας. 

Άρθρο 9ο 

ΛΕΙΤΟΥΡΓΙΑ 

Ο τρόπος λειτουργίας κάθε τμήματος και τομέα δραστη¬ 
ριότητας στις ιδιαίτερες λεπτομέρειες, εκτός από τα οριζό¬ 
μενα από την ισχύουσα νομοθεσία και τον οργανισμό αυτό, 
καθορίζονται με τον ειδικό Κανονισμό Διοίκησης, διαχείρι¬ 
σης και Λειτουργίας του Σταθμού. 

Άρθρο 10ο 
ΙΣΧΥΣ 

Η ισχύς αυτού του Οργανισμού αρχίζει από της δημοσί¬ 
ευσής του στην Εφημερίδα της Κυβερνήσεως. 

Άρθρο 11ο (ΑΚΡΟΤΕΛΕΥΤΙΟ) 

ΚΑΛΥΨΗ ΔΑΠΑΝΗΣ 

Από τις διατάξεις αυτής της απόφασης θα προκληθεί συ¬ 
νολική δαπάνη ύψους 24.000.000 δρχ. περίπου για το οικο¬ 
νομικό έτος 2001, σε βάρος του προϋπολογισμού του Παι¬ 
δικού Σταθμού και για να καλυφθούν οι αποδοχές προσω¬ 
πικού στους Κ.Α. 032.3 «Εργοδοτική εισφορά υπέρ ΤΑΔΚΥ» 
και Κ.Α. 05/111.1 «Αποδοχές τακτικού προσωπικού» των 
εξόδων του προϋπολογισμού. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Ερμούπολη, 19 Ιανουάριου 2001 

Ο Γ ενικός Γ ραμματέας Περιφέρειας κ.α.α. 

Η Γ ενική Διευθύντρια 
ΜΑΡΙΑ ΚΑΡΑΔΗΜΗΤΡΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




